Un bărbat de 55 de ani din Cugir a ajuns în sediul poliției pentru 24 de ore. Din câte se pare acesta este un cunoscut al oamenilor legii, fiind cercetat pentru multiple infracțiuni rutiere.
Bărbatul a fost tras pe dreapta sâmbătă, 30 martie 2024, de polițiștii rutieri din Cugir. Când a fost testat cu aparatul etilotest, acesta a arătat o valoare foarte ridicată.
După verificări, polițiștii au aflat că acesta nu are nici carnet.
Cazul a fost făcut public de reprezentații IPJ Alba, în buletinul de presă din 31 martie 2024.
La data de 30 martie 2024, în jurul orei 19.30, polițiștii din Cugir au depistat un bărbat de 55 de ani, din Cugir, în timp ce conducea un autoturism, pe strada Victoriei din Cugir, fiind sub influența băuturilor alcoolice.
Cât de beat era
În urma testării conducătorului auto, cu aparatul etilotest, a rezultat valoarea de 0,80 mg/l alcool pur în aerul expirat, motiv pentru care a fost condus la spital unde i-au fost recoltate mostre de sânge, în vederea stabilirii alcoolemiei.
Totodată, polițiștii au constatat că bărbatul nu deține permis de conducere pentru nicio categorie de autovehicule și este cercetat, sub control judiciar, pentru alte infracțiuni rutiere.
Față de acesta a fost luată măsura reținerii, pentru 24 de ore, sub aspectul săvârșirii infracțiunilor de conducere fără permis și conducere sub influența alcoolului, urmând să fie prezentat Parchetului de pe lângă Judecătoria Alba Iulia, pentru dispunerea măsurilor legale. Cercetările sunt continuate, au trnsmis oamenii legii.
Urmăriți Alba24.ro și pe Google News
Dacă ți-a plăcut articolul: